Právny účinok podľa medzinárodného verejného práva majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:

http://www.unece.org/trans/main/wp29/wp29wgs/wp29gen/wp29fdocstts.html.

Predpis Európskej hospodárskej komisie Organizácie Spojených národov (EHK OSN) č. 128 — Jednotné ustanovenia o typovom schvaľovaní zdrojov svetla využívajúcich svetelné diódy (LED) používaných v schválených svietidlách motorových vozidiel a ich prípojných vozidiel [2018/1998]

Obsahuje celý platný text až po:

dodatok 7 k pôvodnému zneniu predpisu – dátum nadobudnutia platnosti: 16. októbra 2018

OBSAH

PREDPIS

1. Rozsah platnosti

2. Administratívne ustanovenia

3. Technické požiadavky

4. Zhoda výroby

5. Sankcie za nezhodu výroby

6. Definitívne zastavenie výroby

7. Názvy a adresy technických služieb zodpovedných za vykonávanie schvaľovacích skúšok a názvy a adresy schvaľovacích úradov

PRÍLOHY

1. Údajové listy pre zdroje svetla využívajúce svetelné diódy (LED)

2. Oznámenie

3. Príklad usporiadania značky typového schválenia

4. Metóda merania elektrických a fotometrických charakteristík

5. Minimálne požiadavky na postupy kontroly kvality vykonávané výrobcom

6. Odber vzorky a úrovne zhody pre skúšobné záznamy výrobcu

7. Minimálne požiadavky na náhodné kontroly vykonávané schvaľovacím úradom

8. Zhoda potvrdená náhodnou kontrolou

9. Metóda merania kontrastu jasu a rovnomernosti jasu plochy vyžarujúcej svetlo

1. ROZSAH PLATNOSTI

Tento predpis sa vzťahuje na zdroje svetla využívajúce svetelné diódy (LED) uvedené v prílohe 1, ktoré sú určené na používanie v schválených svietidlách motorových vozidiel a ich prípojných vozidiel.

2. ADMINISTRATÍVNE USTANOVENIA

2.1. Vymedzenie pojmov

2.1.1. Vymedzenie pojmu „kategória“

Pojem „kategória“ sa v tomto predpise používa na opísanie rozdielnej základnej konštrukcie štandardizovaných zdrojov svetla využívajúcich svetelné diódy (LED). Každá kategória má špecifické označenie, ako napríklad: „LW1“, „LY2“, „LR2“.

2.1.2. Vymedzenie pojmu „typ“

Zdroje svetla využívajúce svetelné diódy (LED) rôznych „typov“ sú svetelné zdroje využívajúce svetelné diódy (LED) rovnakej kategórie, ktoré sa líšia v týchto základných aspektoch:

2.1.2.1. Obchodný názov alebo značka Zdroje svetla využívajúce svetelné diódy (LED) s rovnakým obchodným názvom alebo obchodnou značkou, ktoré sú však vyrobené rôznymi výrobcami, sa považujú za zdroje svetla rôznych typov. Zdroje svetla využívajúce svetelné diódy (LED) vyrobené tým istým výrobcom, ktoré sa líšia iba obchodným názvom alebo obchodnou značkou, sa môžu považovať za zdroje svetla rovnakého typu.

2.1.2.2. Konštrukcia zdroja svetla, pokiaľ tieto rozdiely majú vplyv na optické výsledky;

2.1.2.3. Menovité napätie

2.2. Žiadosť o typové schválenie

2.2.1. Žiadosť o typové schválenie predkladá držiteľ obchodného názvu alebo obchodnej značky alebo jeho riadne splnomocnený zástupca.

2.2.2. Ku každej žiadosti o typové schválenie sa prikladá (pozri aj bod 2.4.2):

2.2.2.1. výkresy v troch vyhotoveniach, dostatočne podrobné na identifikáciu typu;

2.2.2.2. stručný technický opis;

2.2.2.3. päť vzoriek;

2.2.3. V prípade typu zdrojov svetla využívajúcich svetelné diódy (LED) líšiaceho sa len obchodným názvom alebo obchodnou značkou od typu, ktorý už bol schválený, stačí predložiť:

2.2.3.1. vyhlásenie výrobcu, že predkladaný typ: a) je (s výnimkou obchodného názvu alebo obchodnej značky) identický so schváleným typom a b) bol vyrobený tým istým výrobcom, ktorý vyrába už schválený typ, pričom tento schválený typ je identifikovaný schvaľovacím kódom.

2.2.3.2. Dve vzorky označené novým obchodným názvom alebo obchodnou značkou.

2.2.4. Príslušný úrad pred udelením typového schválenia preverí existenciu vyhovujúcich postupov na zabezpečenie účinnej kontroly zhody výroby.

2.3. Nápisy

2.3.1. Zdroje svetla využívajúce svetelné diódy (LED) predložené na typové schválenie musia mať na pätici:

2.3.1.1. obchodný názov alebo značku žiadateľa;

2.3.1.2. menovité napätie;

2.3.1.3. označenie príslušnej kategórie;

2.3.1.4. dostatočný priestor na umiestnenie značky typového schválenia.

2.3.2. Priestor uvedený v bode 2.3.1.4 musí byť vyznačený na výkresoch priložených k žiadosti o typové schválenie.

2.3.3. Iné označenia ako označenia uvedené v bodoch 2.3.1 a 2.4.4 môžu byť vyznačené pod podmienkou, že neovplyvňujú nepriaznivo svetelné vlastnosti.

2.4. Typové schválenie

2.4.1. Typové schválenie sa udeľuje, ak všetky vzorky typu zdroja svetla využívajúceho svetelné diódy (LED) predložené podľa bodu 2.2.2.3 alebo 2.2.3.2 spĺňajú požiadavky tohto predpisu.

2.4.2. Každému schválenému typu sa prideľuje schvaľovací kód. Jeho prvá číslica označuje sériu zmien v čase vydania typového schválenia.

Za touto číslicou nasleduje identifikačný kód pozostávajúci maximálne z troch znakov. Používajú sa len tieto arabské číslice a veľké písmená:

„0 1 2 3 4 5 6 7 8 9 A B C D E F G H J K L M N P R S T U V W X Y Z“.

Tá istá zmluvná strana nesmie prideliť rovnaký kód inému typu zdroja svetla využívajúceho svetelné diódy (LED).

2.4.3. Oznámenie o udelení, rozšírení, zamietnutí alebo odňatí typového schválenia alebo o definitívnom zastavení výroby typu zdrojov svetla využívajúcich svetelné diódy (LED) podľa tohto predpisu sa stranám dohody, ktoré uplatňujú tento predpis, oznámi prostredníctvom formulára zodpovedajúceho vzoru uvedenému v prílohe 2 k tomuto predpisu a výkresu predloženého žiadateľom o schválenie vo formáte nepresahujúcom A4 (210 × 297 mm) a v mierke najmenej 2: 1.

2.4.4. Na každom zdroji svetla využívajúcom svetelné diódy (LED) zhodný s typom schváleným podľa tohto predpisu sa v priestore uvedenom v bode 2.3.1.4 okrem označení požadovaných podľa bodu 2.3.1 vyznačí medzinárodná značka typového schválenia pozostávajúca:

2.4.4.1. z písmena „E“ v zrezanom kruhu, za ktorým nasleduje rozlišovacie číslo štátu, ktorý typové schválenie udelil (1);

2.4.4.2. zo schvaľovacieho kódu umiestneného v blízkosti zrezaného kruhu.

2.4.5. Ak žiadateľ získal rovnaký schvaľovacie číslo pre niekoľko obchodných názvov alebo obchodných značiek, stačí, ak bude požiadavkám bodu 2.3.1.1 vyhovovať jedna alebo viacero z nich.

2.4.6. Značky a označenia uvedené v bodoch 2.3.1 a 2.4.4 musia byť jasne čitateľné a nezmazateľné.

2.4.7. V prílohe 3 k tomuto predpisu sa uvádza príklad usporiadania značky typového schválenia.

3. TECHNICKÉ POŽIADAVKY

3.1. Vymedzenie pojmov

Uplatňujú sa vymedzenia pojmov uvedené v rezolúcii R.E.5 alebo jej následných revíziách, platné v čase podania žiadosti o typové schválenie.

3.2. Všeobecné špecifikácie

3.2.1. Každá predložená vzorka musí spĺňať príslušné špecifikácie tohto predpisu.

3.2.2. Zdroje svetla využívajúce svetelné diódy (LED) musia byť konštruované tak, aby počas bežnej prevádzky boli a zostávali v dobrom pracovnom stave. Okrem toho nesmú vykazovať žiadnu konštrukčnú ani výrobnú chybu.

3.2.3. Zdroje svetla využívajúce svetelné diódy (LED) nesmú mať na optických povrchoch žiadne ryhy ani škvrny, ktoré by mohli znižovať ich účinnosť a optický výkon. Overí sa to na začiatku schvaľovacích skúšok a v prípade potreby v príslušných bodoch tohto predpisu.

3.2.4. Zdroje svetla využívajúce svetelné diódy (LED) musia byť vybavené štandardnými päticami zodpovedajúcimi päticiam v údajových listoch publikácie IEC 60061 podľa jednotlivých údajových listoch v prílohe 1.

3.2.5. Pätica musí byť robustná a pevne prichytená k zvyšku zdroja svetla využívajúceho svetelné diódy (LED).

3.2.6. Na účel zistenia, či zdroje svetla využívajúce svetelné diódy (LED) spĺňajú požiadavky bodov 3.2.3 až 3.2.5, sa vykonáva vizuálna kontrola, kontrola rozmerov a v prípade potreby aj skúšobná montáž do objímky podľa publikácie IEC 60061.

3.2.7. Polovodičovýé) priechod(-y) a prípadne jeden alebo viacero prvkov pre konverziu založenú na fluorescencii je/sú jediným(-i) prvkom/prvkami zdroja svetla využívajúceho svetelné diódy (LED), ktoré vytvára(-jú) a vyžaruje(-jú) svetlo, keď je zdroj svetla pod napätím.

3.3. Skúšky

3.3.1. Zdroje svetla využívajúce svetelné diódy (LED) sa najskôr podrobujú starnutiu pri ich skúšobnom napätí najmenej 48 hodín. Pokiaľ ide o multifunkčné zdroje svetla využívajúce svetelné diódy (LED), každá funkcia sa podrobí starnutiu osobitne.

3.3.2. Pokiaľ nie je uvedené inak, elektrické a fotometrické merania sa vykonávajú pri príslušnom skúšobnom napätí/napätiach.

3.3.3. Elektrické merania uvedené v prílohe 4 sa vykonávajú prístrojmi triedy presnosti aspoň 0,2 (0,2 % plnej stupnice presnosti).

3.4. Poloha a rozmery plochy vyžarujúcej svetlo

3.4.1. Poloha a rozmery plochy vyžarujúcej svetlo musia spĺňať požiadavky uvedené v príslušnom údajovom liste v prílohe 1.

3.4.2. Meranie sa uskutočňuje po starnutí zdroja svetla využívajúceho svetelné diódy (LED) podľa bodu 3.3.1.

3.5. Svetelný tok

3.5.1. Pri meraní podľa podmienok stanovených v prílohe 4 musí byť svetelný tok v rámci limitov uvedených v príslušnom údajovom liste v prílohe 1.

3.5.2. Meranie sa uskutočňuje po starnutí zdroja svetla využívajúceho svetelné diódy (LED) podľa bodu 3.3.1.

3.6. Normalizované rozloženie svietivosti/kumulatívne rozloženie svetelného toku

3.6.1. Pri meraní podľa skúšobných podmienok stanovených v prílohe 4 tohto predpisu musí byť normalizované rozloženie svietivosti a/alebo kumulatívne rozloženie svetelného toku v rámci limitov uvedených v príslušnom údajovom liste v prílohe 1.

3.6.2. Meranie sa uskutočňuje po starnutí zdroja svetla využívajúceho svetelné diódy (LED) podľa bodu 3.3.1.

3.7. Farba

3.7.1. Farba svetla vyžarovaného zdrojom svetla využívajúcim svetelné diódy (LED) je uvedená v príslušnom údajovom liste. Vymedzenie farby vyžarovaného svetla uvedené v predpise č. 48 a v sérii jeho zmien platných v čase podania žiadosti o typové schválenie sa vzťahuje na tento predpis.

3.7.2. Farba vyžarovaného svetla sa meria metódou uvedenou v prílohe 4. Nameraná integrálna hodnota chromatických súradníc musí ležať v požadovanom poli chromaticity.

3.7.2.1. Okrem toho, v prípade zdrojov svetla využívajúcich svetelné diódy (LED) a vyžarujúcich biele svetlo, ktoré sú určené na použitie v zariadeniach na predné osvetlenie, sa farba meria v rovnakých smeroch ako tam, kde sa v príslušnom údajovom liste uvádza rozloženie svietivosti, ale len vtedy, ak uvedená minimálna svietivosť presahuje 50cd/klm. Každá nameraná hodnota chromatických súradníc musí ležať v tolerančnom poli 0,025 jednotky v smere × a 0,050 jednotky v smere y, pričom musí obsahovať nameranú integrálnu hodnotu. Nameraná hodnota v smere maximálnej svietivosti a všetky namerané hodnoty pre štandardný (etalónový) zdroj svetla využívajúci svetelné diódy (LED) musia tiež ležať v požadovanom poli chromaticity pre biele svetlo.

3.7.3. Okrem toho, v prípade zdrojov svetla využívajúcich svetelné diódy (LED) a vyžarujúcich biele svetlo, minimálna červená zložka svetla musí byť taká, aby:

kde:

Ee(λ) (jednotka: W) je spektrálne rozloženie žiarenia, V(λ) (jednotka: 1) je spektrálna svetelná účinnosť; λ (jednotka: nm) je vlnová dĺžka.

Táto hodnota sa vypočíta pomocou intervalov rovných jednému nanometru.

3.8. UV žiarenie

UV žiarenie zdroja svetla využívajúceho svetelné diódy (LED) musí byť také, aby sa zdroj svetla využívajúci svetelné diódy (LED) nachádzal v dolnej časti UV pásma a aby bol v súlade s:

kde:

S(λ)(jednotka: 1) je spektrálna váhová funkcia; km = 683 lm/W je maximálna hodnota svetelnej účinnosti žiarenia.

(Pre vymedzenia ostatných symbolov pozri bod 3.7.3.)

Táto hodnota sa vypočíta pomocou intervalov rovných jednému nanometru. UV žiarenie sa váži podľa hodnôt uvedených v tabuľke:

λ S(λ) λ S(λ) λ S(λ) 250 0,430 305 0,060 355 0,00016 255 0,520 310 0,015 360 0,00013 260 0,650 315 0,003 365 0,00011 265 0,810 320 0,001 370 0,00009 270 1,000 325 0,00050 375 0,000077 275 0,960 330 0,00041 380 0,000064 280 0,880 335 0,00034 385 0,000053 285 0,770 340 0,00028 390 0,000044 290 0,640 345 0,00024 395 0,000036 295 0,540 350 0,00020 400 0,000030 300 0,300

Poznámka: Hodnoty podľa Usmernení IRPA/INIRC o limitoch vystavenia ultrafialovému žiareniu (IRPA/INIRC Guidelines on limits of exposure to ultraviolet radiation). Zvolené vlnové dĺžky (v nanometroch) sú reprezentatívne; ostatné hodnoty by sa mali interpolovať.

3.9. Štandardné zdroje svetla využívajúce svetelné diódy (LED)

Ďalšie požiadavky na štandardné (etalónové) zdroje svetla využívajúce svetelné diódy (LED) sú uvedené v príslušných údajových listoch v prílohe 1.

3.10. Maximálna skúšobná teplota

Ak sa v príslušnom údajovom liste v prílohe 1 uvádza maximálna skúšobná teplota, uplatňujú sa tieto požiadavky:

3.10.1. Pri meraniach podľa podmienok uvedených v prílohe 4 bode 5: a) hodnoty svetelného toku pri zvýšených teplotách musia byť v rámci limitov stanovených v príslušnom údajovom liste v prílohe 1; a b) farebná odchýlka nesmie prekročiť 0,010.

3.10.2. Po ukončení postupu merania podľa bodu 3.10.1 sa zdroj svetla využívajúci svetelné diódy (LED) musí nepretržite prevádzkovať 1 000 hodín pri príslušnom skúšobnom napätí; a a) v prípade zabudovaného systému odvádzania tepla pri teplote okolia zodpovedajúcej maximálnej skúšobnej teplote uvedenej v príslušnom údajovom liste prílohy I; b) v prípade bodu Tb pri hodnote Tb zodpovedajúcej maximálnej skúšobnej teplote uvedenej v príslušnom údajovom liste prílohy I.

3.10.3. Po ukončení postupu podľa bodu 3.10.2, pri meraní podľa podmienok uvedených v prílohe 4 bode 5: a) hodnoty svetelného toku pri zvýšených teplotách sa nesmú odchýliť o viac ako ± 10 % od zodpovedajúcich hodnôt individuálnej vzorky nameranej podľa bodu 3.10.1; a b) farebná odchýlka sa nesmie odchýliť od zodpovedajúcich hodnôt individuálnej vzorky nameranej podľa bodu 3.10.1 o viac ako ± 0,010.

3.10.4. Po ukončení postupu merania podľa bodu 3.10.3. sa musia opätovne overiť požiadavky uvedené v bode 3.2.3.

3.11. Zdroje svetla využívajúce svetelné diódy (LED) bez všeobecných obmedzení

3.11.1. Charakteristiky plochy vyžarujúcej svetlo

Veľkosť a pozícia menovitého systému ohraničenia žiariča, ako aj strana(-y) plochy vyžarujúcej svetlo schopné tvoriť rozhranie sa uvádza(-jú) v príslušnom údajovom liste prílohy 1.

Hodnoty nasledujúcej charakteristiky sa určujú podľa použitej metódy uvedenej v prílohe 9.

a) kontrast jasu;

b) veľkosť a pozícia zóny 1a a zóny 1b;

c) pomer povrchu R0,1 a R0,7

d) hodnota maximálnej odchýlky ΔL.

3.11.2. Kontrast jasu plochy vyžarujúcej svetlo

3.11.2.1. Hodnota(-y) kontrastu jasu plochy vyžarujúcej svetlo musí(-a) spĺňať limity uvedené v príslušnom údajovom liste v prílohe 1.

3.11.2.2. V prípade, že v príslušnom údajovom liste sa uvádza, že rozhranie je schopná tvoriť len jedna strana plochy vyžarujúcej svetlo, zóna 1b musí mať pozíciu bližšie k zodpovedajúcej strane zóny 1a, než k protiľahlej strane.

3.11.3. Rovnomernosť jasu plochy vyžarujúcej svetlo

3.11.3.1. Plocha zóny 1a (plocha vyžarujúca svetlo) musí byť v rámci menovitého systému ohraničenia žiariča, ako sa uvádza v príslušnom údajovom liste prílohy 1, a veľkosť plochy vyžarujúcej svetlo musí byť v limitoch stanovených v príslušnom údajovom liste v prílohe 1.

3.11.3.2. Hodnota R0,1 musí byť v rámci limitov stanovených v príslušnom údajovom liste v prílohe 1.

3.11.3.3. Hodnota R0,7 musí byť v rámci limitov stanovených v príslušnom údajovom liste v prílohe 1.

3.11.3.4. Odchýlka jasu ΔL nesmie prekročiť úroveň ± 20 %.

4. ZHODA VÝROBY

4.1. Zdroje svetla využívajúce svetelné diódy (LED) schválené podľa tohto predpisu musia byť vyrobené tak, aby zodpovedali schválenému typu na základe splnenia požiadaviek na označenie a technických požiadaviek uvedených v bode 3 a v prílohách 1, 4 a 5 k tomuto predpisu.

4.2. S cieľom overiť, či sú splnené požiadavky bodu 4.1, sa musia vykonávať vhodné kontroly výroby.

4.3. Držiteľ schválenia musí hlavne:

4.3.1. zabezpečiť existenciu postupov na účinnú kontrolu kvality výrobkov;

4.3.2. mať prístup k skúšobnému vybaveniu potrebnému na kontrolu zhody jednotlivých schválených typov;

4.3.3. zaistiť, aby boli zaznamenané údaje o výsledkoch skúšok a aby súvisiace dokumenty zostali k dispozícii v lehote stanovenej v súlade so schvaľovacím úradom;

4.3.4. analyzovať výsledky jednotlivých typov skúšok, uplatňujúc kritériá prílohy 6 s cieľom overiť a zabezpečiť stabilitu charakteristík výrobkov v prípustných toleranciách priemyselnej výroby;

4.3.5. zabezpečiť, aby boli pre každý typ zdroja svetla využívajúceho svetelné diódy (LED) vykonané minimálne skúšky predpísané v prílohe 5 k tomuto predpisu;

4.3.6. zabezpečiť, aby v prípade, že akékoľvek vybraté vzorky potvrdia nezhodu výrobkov s konkrétnym typom skúšky, boli vybraté a preskúšané ďalšie vzorky. Na obnovenie zhody príslušnej výroby sa musia vykonať všetky potrebné kroky.

4.4. Príslušný úrad, ktorý udelil typové schválenie, môže kedykoľvek overiť zhodu kontrolných metód používaných v každej výrobnej jednotke.

4.4.1. Pri každej kontrole sa prítomnému inšpektorovi musia predložiť skúšobné záznamy a výrobné záznamy.

4.4.2. Inšpektor môže odobrať náhodné vzorky, ktoré sa budú skúšať v laboratóriu výrobcu. Minimálny počet odobraných vzoriek sa môže určiť na základe výsledkov vlastných skúšok výrobcu.

4.4.3. Ak sa úroveň kvality javí ako nedostatočná alebo ak je potrebné overiť platnosť skúšok vykonaných podľa bodu 4.4.2, inšpektor odoberie vzorky, a tie sa pošlú technickej službe, ktorá vykonala typové schvaľovacie skúšky.

4.4.4. Príslušný úrad môže vykonať ktorúkoľvek skúšku predpísanú v tomto predpise. V prípade náhodných kontrol vykonávaných príslušným úradom platia kritéria príloh 7 a 8 k tomuto predpisu.

4.4.5. Bežná frekvencia inšpekcií schválených príslušným úradom je raz za dva roky. Ak sa počas jednej z týchto kontrol zaznamenajú negatívne výsledky, príslušný úrad zabezpečí, aby sa urobili všetky nevyhnutné kroky na účel čo najrýchlejšieho obnovenia zhody výroby.

5. SANKCIE ZA NEZHODU VÝROBY

5.1. Schválenie udelené vzhľadom na typ zdroja svetla využívajúceho svetelné diódy (LED) podľa tohto predpisu môže byť odňaté, ak nie sú splnené požiadavky alebo ak zdroj svetla využívajúci svetelné diódy (LED) označený značkou typového schválenia nezodpovedá schválenému typu.

5.2. Ak zmluvná strana dohody uplatňujúca tento predpis odníme schválenie, ktoré predtým udelila, musí túto skutočnosť bezodkladne oznámiť ostatným zmluvným stranám uplatňujúcim tento predpis, a to prostredníctvom formulára oznámenia zodpovedajúceho vzoru uvedenému v prílohe 2 k tomuto predpisu.

6. DEFINITÍVNE ZASTAVENIE VÝROBY

Ak držiteľ schválenia definitívne zastaví výrobu typu zdroja svetla využívajúceho svetelné diódy (LED) schváleného v súlade s týmto predpisom, informuje o tom schvaľovací úrad, ktorý schválenie udelil. Po prijatí príslušného oznámenia schvaľovací úrad o tom informuje ostatné strany dohody z roku 1958, ktoré uplatňujú tento predpis, prostredníctvom formulára oznámenia podľa vzoru v prílohe 2 k tomuto predpisu.

7. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SCHVAĽOVACÍCH ÚRADOV

Strany dohody z roku 1958, ktoré uplatňujú tento predpis, oznámia sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy schvaľovacích úradov, ktoré udeľujú typové schválenie a ktorým sa zasielajú formuláre osvedčení o udelení, rozšírení, zamietnutí, alebo odňatí schválenia, alebo o definitívnom zastavení výroby vydané v iných krajinách.

(1) Podľa definície v Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev.2, bod 2.